মুকসুদপুর(গোপালগঞ্জ) সংবাদদাতা: ঢাকা-?বরিশাল মহাসড়কের গোপালগঞ্জের মুকসুদপুর উপজেলার রাঘদী নামক স্থানে প্রতিনিয়তই ডাকাতি ,ছিনতাই ও খুনের ঘটনা ঘটে আসছে। তাই ডাকাতি রোধে মহাসড়কের দু?পাশের জঙ্গল সপ্তাহব্যাপি স্বেচ্ছায় পরিস্কার অভিযানের উদ্দ্যোগ নিয়েছে কানুরিয়া পল্লী মঙ্গল ক্লাব। আজ শুক্রবার এ অভিযান শুরু হয়। এসময় উপস্থিত ছিলেন মুকসুদপুরের সিন্দিয়াঘাট পুলিশ ফাঁড়ির এসআই আলমগীর হোসেন, দিগনগর ইউপি চেয়ারম্যান হাজী মোহাম্মদ আলী, রাঘদী ইউপি চেয়ারম্যান আলমগীর হোসেন, এএসআই ইসলাম সরদার, কানুরিয়া পল্লী মঙ্গল ক্লাবের সভাপতি আলমগীর হোসেনসহ ক্লাবের সদস্যবৃন্দ ও এলাকাবাসী।